אחרי הודעת השותפות שפרסמה השבוע וואן פלוס עם מותג הרכב הבריטי McLaren והשקתה של מהדורה מיוחדת ל-OnePlus 6T בחודש הבא, החלו להגיע הדיווחים אודות המפרט, וממה שזה נראה, הוא הולך להיות המכשיר הכי חזק כיום.
לפי הדיווח של MySmartPrice, מהדורת McLaren תגיע עם לא פחות מה-10 גיגה-בייט זיכרון עבודה לצד 256 גיגה-בייט של אחסון. מדובר בין המכשירים הראשונים המגיעים עם נפח זיכרון עבודה כה רב והמותג המתחרה אולי על מקומו הוא Black Shark Helo של שאומי (Xiaomi) שהוכרז בחודש שעבר.
מלבד כמות הזיכרון, המהדורה החדשה צפויה להציג עיצוב חיצוני שונה. ייתכן כי יהיה מדובר בצבע חדש לצד שילוב הלוגו של מותג הרכב, ערכת אביזרים עשירה וכן ממשק משתמש המשלב אלמנטים עיצוביים שונים כמו רקע מיוחד וערכת נושא.
מלבד אלו, ככל הנראה המכשיר יציע את המפרט המוכר של OnePlus 6T הכולל מסך 6.41 אינץ' מסוג AMOLED עם מגרעת קטנה בחלק העליון. מערכת העל שבב Snapdragon 845, זוג מצלמות 16 ו-20 מגה פיקסל וסוללה 3,700 מיליאמפר עם טעינה מהירה.